Românca și-a controlat mult mai bine propriul serviciu, a fost agresivă și s-a folosit de o Sara Errani imobilă pentru a se impune în semifinala de la Toronto. În ciuda faptului că a fost puțin nervoasă, izbind de cîteva ori cu racheta de pămînt, Simona a închis meciul rapid, în două seturi. Errani a acuzat înspre finalul partidei zgomotul făcut de românii care o încurajau frenetic pe Simona din tribune.

Simona Halep va juca în finală împotriva învingătoarei din meciul Serena Williams - Belinda Bencic.

Simona Halep e foarte mulţumită de rezultatul de pînă acum şi recunoaşte că partida i s-ar fi complicat foarte mult dacă meciul ajungea în decisiv.

"Mă bucur că pot juca în faţa unui asemenea public. Vreau să le mulţumesc şi canadienilor care au fost alături de mine. A jucat foarte bine Sara Errani. A pus multe mingi în teren. Nu ştiu ce s-ar fi întîmplat dacă ajungeam în setul trei. Pentru mine acest turneu e ca şi cîştigat pentru că am ajuns pînă aici", a fost prima reacţie a Simonei după victoria din această seară.

Vezi AICI la ce oră joacă Simona Halep în marea finală şi postul de televiziune care va transmite meciul!

Citeşte mai jos desfăşurarea liveTEXT a meciului

Ştirea iniţială

Halep şi Errani s-au mai întîlnit pînă în momentul de faţă de trei ori, românca fiind în avantaj 2-1. În plus, a cîştigat şi ultimele întîlniri directe.

Dacă va reuși să treacă de Errani, Simona Halep o va întîlni în finală pe învingătoarea dintre Serena Williams, numărul 1 WTA, și Belinda Bencici.